**Vyhlásenie predkladateľa**

**podľa čl. 23 ods. 3 písm. a) Legislatívnych pravidiel vlády Slovenskej republiky**

Materiál sa na rokovanie predkladá **s rozporom**

s Ministerstvom financií SR

* § 2 – ak sa návrh zákona bude vzťahovať na pedagogických zamestnancov a odborných zamestnancov v pôsobnosti MPSVaR SR, bude to mať negatívny vplyv na rozpočet verejnej správy,
* všeobecná pripomienka – navrhované zníženie základných úväzkov má negatívny vplyv na štátny rozpočet, na rozpočty samospráv,
* všeobecná pripomienka – v návrhu rozpočtu verejnej správy na roky 2019 až 2021 sa s uvedenými výdavkami neuvažuje,
* všeobecná pripomienka – zrušenie vykonávania priamej výchovno-vzdelávacej činnosti riaditeľov z hľadiska vplyvu na rozpočet verejnej správy.

s Ministerstvom práce, sociálnych vecí a rodiny SR

* § 2 ods. 1 – žiada doplniť novým písmenom g), ktoré by sa týkalo zariadení pre pracovnú rehabilitáciu.

s Odborovým zväzom pracovníkov školstva a vedy na Slovensku

* § 4 ods. 1 písm. j) – navrhuje vypustiť slovo „aktualizačné“,
* § 20 ods. 1 – žiada vypustiť podkategórie z kategórie učiteľ,
* § 36 ods. 1 – žiada doplniť do znenia školského koordinátora pre informatizáciu,
* § 49 ods. 6 – žiada zmeniť navrhované znenie, aby za úspešné absolvovanie programu špecializačného vzdelávania riaditeľ uznal kredity v počte 1 kredit za päť vzdelávacích hodín,
* § 55 – žiada doplniť nový odsek, aby za úspešné absolvovanie programu inovačného vzdelávania riaditeľ uznal kredity v počte 1 kredit za päť vzdelávacích hodín,
* § 57 – žiada doplniť nový odsek, aby za úspešné absolvovanie programu aktualizačného vzdelávania riaditeľ uznal kredity v počte 1 kredit za päť vzdelávacích hodín.,
* § 60 ods. 3 písm. a) – navrhuje vypustiť slová „príslušnú kategóriu“,
* § 69 ods. 1 – žiada nahradiť novým znením textu, ktorý vyplýva z odôvodnených požiadaviek,
* čl. III – navrhuje doplniť bod 3 ohľadne zodpovedného vychovávateľa,
* čl. III – navrhuje doplniť bod 4 ohľadne príplatku za výkon špecializovanej činnosti.

s Asociáciou zamestnávateľských zväzov a združení SR a s Republikovou úniou zamestnávateľov

* § 6 – žiada, aby sa za pracovnú činnosť pedagogického zamestnanca považoval aj výkon funkcie riaditeľa podnikovej školy, ak tak rozhodne zriaďovateľ podnikovej školy,
* § 8 – žiada doplniť nový odsek, ktorý by sa týkal výnimiek pri podnikovej škole dopĺňania si základného úväzku učiteľa aj nad navrhovaný rozsah sedem vyučovacích hodín.

so Združením miest a obcí Slovenska

* § 6 a § 7 – nesúhlasí s návrhom zákona, ktorý predpokladá zníženie miery vyučovacej povinnosti vychovávateľov zo súčasných 27 na 25 hodín týždenne,
* § 13 ods. 2 písm. b) – žiada zadefinovať pojem „odborníka z praxe“,
* § 14 ods. 4 – žiada vypustiť ustanovenie,
* § 22 ods. 2 – nestotožňuje sa s vytvorením nových troch podkategórii učiteľa profesijného rozvoja,
* § 23 písm. f) – žiada vypustiť ustanovenie,
* § 23, § 26, § 36 – žiada odstrániť rozpor medzi uvedenými ustanoveniami,
* § 36 – žiada zredukovať počet kariérových pozícií uvedených v tomto ustanovení na súčasný stav a zvážiť zavedenie nových kariérových pozícií,
* § 45 – žiada vypustiť možnosť, aby rozširujúce štúdium mohla poskytovať organizácia zriadená ministerstvom,
* § 47 ods. 6 – navrhuje ponechať súčasnú lehotu na ukončenie funkčného vzdelávania,
* § 53 ods. 1 – žiada preformulovať ustanovenie,
* § 65 ods. 1 písm. a) – žiada slovo „potvrdenie“ nahradiť slovom „rozhodnutie“ v celom rozsahu návrhu zákona,
* čl. I – žiada doplniť ustanovenia, ktorými je potrebné upraviť podmienky na poskytovanie ostatných druhov vzdelávania,
* k analýzam vplyvov na rozpočet verejnej správy, na zamestnanosť vo verejnej správe a financovanie návrhu – žiada o doplnenie a uvedenie zdrojov na úhradu a krytie zvýšených nákladov,
* k návrhu ako celku – žiada návrh zákona stiahnuť z legislatívneho konania a návrh prepracovať tak, aby bol v súlade so zámermi vychádzajúcimi z už prijatých dokumentov ministerstva.

Zásadné pripomienky, ktoré vzniesli iné ako povinne pripomienkujúce subjekty (napr. Asociácia výchovných poradcov, Nové školské odbory, Slovenská komora učiteľov ...), boli s nimi prerokované, pričom viaceré by mali ďalšie vplyvy na rozpočet, prípadne boli nad rámec návrhu zákona.

Materiál sa na rokovanie predkladá **bez rozporov** s ostatnými povinne pripomienkujúcimi subjektmi.